
Specificații tehnice pentru servicii de tipar color și servicii conexe tipăririi

Prin prezenta vă aducem în atenție o serie de detalii care trebuiesc cuprinse în contractul ce se va încheia pentru achiziţionarea unor servicii de tipar color, pentru diverse formate, precum și a unor servicii necesare asigurării procesului de finisare al producţiilor editoriale realizate la Editura UAIC.
Transport şi manipulare.

· Transportul materialelor ce vor face obiectul prestărilor de servicii, de la beneficiar către prestator şi retur, se va efectua cu autoutilitara aflată în dotarea editurii.

· Manipularea materialelor ce vor face obiectul prestărilor de servicii, de la beneficiar către prestator şi retur, se va efectua de către angajaţii editurii, în intervalul orar 08,00 – 16,00.

· Locația prestatorului, unde se vor presta serviciile ce fac obiectul prezentei achiziții, trebuie să fie față de locația Editurii Universitătii ”Alexandru Ioan Cuza” din Iași (str. Munteni, nr. 34 – fosta clădire Aquamold) la o distanță de cel mult 20 km.
1. Serviciul de tipar color la format.

· Termenul de procesare al comenzilor pentru tiparul color al formatelor A4 și B4 ( pe suportul de tipar al beneficiarului) este de maxim 24 de ore de la lansarea comenzii către prestator, pentru un tiraj estimat de 10.000 exemplare.

· Termenul de procesare al comenzilor pentru tiparul color al formatelor A3 și A3+ ( pe suportul de tipar al beneficiarului) este de maxim 24 de ore de la lansarea comenzii către prestator, pentru un tiraj estimat de 5.000 exemplare.

· Termenul de procesare al comenzilor pentru tiparul color al formatelor A2 și A1 ( pe suportul de tipar al beneficiarului) este de maxim 24 de ore de la lansarea comenzii către prestator, pentru un tiraj estimat de 500 exemplare.

· Termenul de procesare al comenzilor pentru tiparul color al formatelor A0 este de maxim 24 de ore de la lansarea comenzii către prestator, pentru un tiraj estimat de 100 exemplare
2. Serviciul de laminare mată în vederea lăcuirii selective.

· Laminarea materialelor tipărite de editură, prin procedeu digital sau offset, trebuie să se poată realiza pe suport de carton dublu cretat cu gramaje cuprinse între 110 - 300 g/m2.
· Laminarea materialelor tipărite de editură trebuie să se poată realiza cu folie OPP, PET sau Nylon.
· Suprafaţa laminată nu trebuie să prezinte bule de aer, zgârieturi sau zone de exfoliere.

· Marginile colilor laminate trebuiesc să fie lipsite de bavuri.

· Suprafaţa laminată nu trebuie să prezinte tendinţa de îndoire la capete, este necesară detensionarea (decurling) după laminare.

· Termenul de procesare al comenzilor este de maxim 24 de ore de la lansarea comenzii către prestator, pentru un tiraj estimat de 200 exemplare.
3. Serviciul de lăcuire selectivă
· Lăcuirea selectivă, după modelul grafic pus la dispoziție de către beneficiar, se va realiza pe un suport de carton dublu cretat cu gramaje cuprinse între 110 - 300 g/m2, laminat mat.
· Termen de realizare al comenzilor este de maxim 48 de ore de la lansarea comenzii către prestator, pentru un tiraj estimat de 100 exemplare.
4. Servicii de aplicare folio auriu sau argintiu pentru copertă
· Aplicarea foliei aurii sau argintii, după modelul grafic pus la dispoziție de către beneficiar, se va realiza pe un suport de carton dublu cretat cu gramaje cuprinse între 110 - 300 g/m2, laminat mat.
· Suprafața astfel finisată nu trebuie să prezinte zone zimțate pe margine, zone de desprindere de pe suprafața foliei de laminare.
· Termen de realizare al comenzilor este de maxim 48 de ore de la lansarea comenzii către prestator, pentru un tiraj estimat de 100 exemplare.
5. Servicii de coasere pe fascicole bloc carte ( 12 – 18 pagini per fascicol)

· Filele, tipărite la formatele standardizate ale volumelor de carte, vor fi fălțuite și cusute la cotor pentru echivalentul unui număr de 12 – 18 pagini. 
· Filele volumelor vor fi tipărite pe suport de hârtie, cu gramaje cuprinse între 60 - 130 g/m2.
· Blocul de carte astfel obținut se va încleia pentru asigurarea rigidizării ansamblului.
· Termen de realizare al comenzilor este de maxim 72 de ore de la lansarea comenzii către prestator, pentru un tiraj estimat de 200 de exemplare.
6. Servicii de broșare bloc fascicole cusute

· Blocul de file cusute la cotor se va broșa cu termoclei împreună cu coperta executată din carton dublu cretat cu gramaje cuprinse între 250 – 300 g/m2, laminată.
· Aplicare termoclei pe trei laturi ale cotorului blocului de file.

· Practicare biguri de deschidere la copertă.

· Strângere laterală a blocului de file pentru asigurarea încleierii suprafeţelor aferente bigurilor de deschidere de cel puţin 3 mm.

· Posibilitatea de broşare la blocul de file a coperţilor prevăzute cu clapete.
· Termen de realizare al comenzilor este de maxim 24 de ore de la lansarea comenzii către prestator, pentru un tiraj estimat de 100 de exemplare.
Condiţii de calitate impuse:

· Broşare fără goluri de umplere cu termoclei între bloc file şi copertă.

· Cotor carte nedeformat (fără încreţituri).
7. Servicii de ștanțare pe contur
· Materialele ce se ștanțează sunt confecționate din carton dublu cretat cu gramaje cuprinse între 250 – 300 g/m2, laminate.

· Urma de ștanță ce se va utiliza va fi aleasă de beneficiar, în funcție de grafica utilizată, din portofoliul de lucrări ale prestatorului.

· Termen de realizare al comenzilor este de maxim 24 de ore de la lansarea comenzii către prestator, pentru un tiraj estimat de 500 de exemplare.

